CELEX: 62007CN0502
Language: et
Date: 2007-11-16 00:00:00
Title: Kohtuasi C-502/07: Eelotsusetaotlus, mille esitas Naczelny Sąd Administracyjny (Poola Vabariik) 11. novembril 2007  — K-1 Sp. z o. o. w Toruniu versus Dyrektor Izby Skarbowej w Bydgoszczy

26.1.2008   
            
            
               ET
            
            
               Euroopa Liidu Teataja
            
            
               C 22/30
            
         Eelotsusetaotlus, mille esitas Naczelny Sąd Administracyjny (Poola Vabariik) 11. novembril 2007 — K-1 Sp. z o. o. w Toruniu versus Dyrektor Izby Skarbowej w Bydgoszczy
   (Kohtuasi C-502/07)
   (2008/C 22/55)
   Kohtumenetluse keel: poola
   Eelotsusetaotluse esitanud kohus
   Naczelny Sąd Administracyjny
   Põhikohtuasja pooled
   
      Kaebuse esitaja: K-1 Sp. z o. o. w Toruniu
   
      Vastustaja: Dyrektor Izby Skarbowej w Bydgoszczy
   Eelotsuse küsimused
   
               1.
            
            
               Kas nõukogu 11. aprilli 1967. aasta esimese direktiivi kumuleeruvaid käibemakse käsitlevate liikmesriikide õigusnormide ühtlustamise kohta (67/227/EMÜ) (1) artikli 2 lõiked 1 ja 2 koostoimes nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (77/388/EMÜ) (2) artikli 2, artikli 10 lõike 1 punkti a ja artikli 10 lõikega 2 välistavad võimaluse kohustada käibemaksukohustuslast tasuma täiendavat maksu 11. märtsi 2004. aasta kaupade ja teenuste maksu seaduse (Ustawa o Podatku od Towarów i Usług […]) artikli 109 lõigete 5 ja 6 tähenduses, kui tuvastatakse, et käibemaksukohustuslane on esitatud maksudeklaratsioonis märkinud enammakstud käibemaksuna või tagastatava sisendkäibemaksuna summa, mis on suurem kui talle tasumisele kuuluv summa?
            
         
               2.
            
            
               Kas „erimeetmed” nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (77/388/EMÜ) artikli 27 lõike 1 tähenduses seisnevad nende olemust ja eesmärki silmas pidades võimaluses kehtestada käibemaksukohustuslasele täiendav maksukohustus, mis määratakse maksuameti otsusega juhul, kui on tuvastatud, et käibemaksukohustuslane on deklareerinud enammakstud käibemaksuna või tagastatava sisendkäibemaksuna liiga suure summa?
            
         
               3.
            
            
               Kas nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (77/388/EMÜ) artikliga 33 antud volitus sisaldab õigust kehtestada täiendav maksukohustus 11. märtsi 2004. aasta kaupade ja teenuste maksu seaduse […] artikli 109 lõigete5 ja 6 tähenduses?
            
         
      (1)  EÜT 71, lk 1301; ELT eriväljaanne 09/01, lk 3.
   
      (2)  EÜT L 145, lk 1; ELT eriväljaanne 09/01, lk 23.